**ΓΔ ΕΠΣΑ 05.30.001**

**ΕΙΣΗΓΗΤΙΚΗ ΕΚΘΕΣΗ**

**Νομοσχέδιο με τίτλο ‘Ο Περί Μετονομασίας της Γενικής Διεύθυνσης**

**Ευρωπαϊκών Προγραμμάτων, Συντονισμού και Ανάπτυξης Νόμος του 2021’.**

**Μετονομασία της** **Γενικής Διεύθυνσης Ευρωπαϊκών Προγραμμάτων,**

**Συντονισμού και Ανάπτυξης σε Γενική Διεύθυνση Ανάπτυξης, Υπουργείο**

**Οικονομικών**

Σκοπός του Νομοσχεδίου με τίτλο «Ο Περί Μετονομασίας της Γενικής Διεύθυνσης Ευρωπαϊκών Προγραμμάτων, Συντονισμού και Ανάπτυξης Νόμος του 2021» είναι η Μετονομασία της Γενικής Διεύθυνσης Ευρωπαϊκών Προγραμμάτων, Συντονισμού και Ανάπτυξης (ΓΔ ΕΠΣΑ) σε Γενική Διεύθυνση Ανάπτυξης, Υπουργείο Οικονομικών, η οποία λειτουργεί ως δεύτερη Γενική Διεύθυνση του Υπουργείου Οικονομικών υπό την πολιτική εποπτεία του Υπουργού Οικονομικών.

2. Με την μετονομασία της ΓΔ ΕΠΣΑ αντανακλάται πλήρως ο αναπτυξιακός χαρακτήρας των θεμάτων που έχει αναλάβει πλέον η εν λόγω Γενική Διεύθυνσηκαι η οποία αποτελεί τον κύριο κρατικό φορέα υπεύθυνο για την σφαιρική προσέγγιση των αναπτυξιακών θεμάτων της Κυβέρνησης και την χάραξη και προώθηση ενιαίας στρατηγικής βιώσιμης ανάπτυξης με μακροπρόθεσμο ορίζοντα.

3. Το Υπουργικό Συμβούλιο στη Συνεδρία του ημερομηνίας 15 Νοεμβρίου, 2021, αποφάσισε να:

(α) εγκρίνει το Νομοσχέδιο που προβλέπει για τη Μετονομασία της Γενικής Διεύθυνσης Ευρωπαϊκών Προγραμμάτων, Συντονισμού και Ανάπτυξης σε Γενική Διεύθυνση Ανάπτυξης, Υπουργείο Οικονομικών (ΠΑΡΑΡΤΗΜΑ Ι) και

(β) εξουσιοδοτήσει τον Υπουργό Οικονομικών να καταθέσει τον εν λόγω Νομοσχέδιο στη Βουλή των Αντιπροσώπων, για ψήφιση.

4. Επισυνάπτεται το σχετικό Νομοσχέδιο μαζί με τη σχετική Αιτιολογική Έκθεση υπογραμμένη από τον Γενικό Εισαγγελέα της Δημοκρατίας (ΠΑΡΑΡΤΗΜΑ ΙΙ)

και το Ερωτηματολόγιο Ανάλυσης του Αντίκτυπου που έχει ετοιμαστεί για το

πιο πάνω Νομοσχέδιο για μελέτη και ψήφιση του σε Νόμο.

 **ΥΠΟΥΡΓΟΣ ΟΙΚΟΝΟΜΙΚΩΝ**

 **16 Νοεμβρίου 2021**